КРИТЕРИЈУМИ ОЦЕЊИВАЊА – 2. РАЗРЕД

Оцењивање је саставни део процеса наставе и учења којим се обезбеђује стално праћење остваривања прописаних исхода и стандарда постигнућа ученика, а за ученике са сметњама у развоју и инвалидитетом прилагођених циљева, садржаја и исхода у савладавању индивидуалног образовног плана. 
Оцењивање је континуирана педагошка активност која позитивно утврђује однос према учењу и знању и подстиче мотивацију за учење.
Оцењивањем се ученик оспособљава за објективну процену сопствених постигнућа и постигнућа других ученика, за постављање личних циљева током процеса учења, развија се систем вредности и обезбеђује се поштовање општих принципа система образовања и васпитања утврђених законом којим се уређују основе система образовања и васпитања.
Праћење развоја, напредовања и остварености постигнућа ученика у току школске године обавља се формативним и сумативним оцењивањем.
Формативно оцењивање је редовно праћење и процена напредовања у остваривању прописаних исхода, стандарда постигнућа и ангажовања у оквиру обавезног предмета, изборних програма и праћење владања ученика. Формативно оцењивање садржи повратну информацију о остварености прописаних исхода и стандарда постигнућа и ангажовања у оквиру предмета и изборних програма, предузете активности од стране наставника за унапређивање постигнућа ученика, процена њихове делотворности и јасне и конкретне препоруке за даље напредовање.
Сумативно оцењивање је вредновање постигнућа ученика на крају програмске целине или на крају полугодишта из обавезног предмета, изборних програма, активности и владања.
Ученик се оцењује на основу усмене провере постигнућа, писмене провере постигнућа и практичног рада, а у складу са програмом обавезног предмета, изборног програма и активности.
Потребно је да наставник континуирано и на примерен начин указује ученику на квалитет његовог постигнућа тако што ће повратна информација бити прилагођена, довољно јасна и информативна како би имала улогу подстицајне повратне информације. 
Повратна информација треба да буде увремењена, дата током или непосредно након обављања неке активности; треба да буде конкретна и да се односи на активности и продукте ученика. Свака активност је добра прилика за процену напредовања и давање повратне информације, а ученике треба оспособљавати и охрабривати да процењују сопствени напредак у остваривању исхода предмета. 

СРПСКИ ЈЕЗИК
ОБЛАСТИ
Књижевност: 
- Анализа књижевног дела; 
- Усвајање књижевних појмова; 
- Књижевне врсте. 
Исходи
На крају разреда ученик ће бити у стању да:
- разликује књижевне врсте: песму, причу, басну, бајку, драмски текст;       
- одреди главни догађај, време и место дешавања у прочитаном тексту; 
- одреди редослед догађаја у тексту; 
- уочи главне и споредне ликове и разликује њихове позитивне   и негативне особине;        
- наведе једноставне примере поређења из текстова и свакодневног живота;
Језик: 
- Правопис; 
- Граматика; 
- Ортоепија. 
Исходи
На крају разреда ученик ће бити у стању да:
- правилно изговара гласове,  речи и реченице;
- поштује тачку, упитник и узвичник
правилно употребљава велико слово на почетку реченице у писању имена и презимена;
- употребљава велико слово код писања назива градова, села (једночланих и вишечланих), географских назива;
- поштује правило употребе речце ли и не;
Језичка култура: 
- Слушање; 
- Усмено изражавање; 
- Писмено изражавање; 
- Читање; 
- Учење латиничког писма.
Исходи
На крају разреда ученик ће бити у стању да:
- користи различите облике усменог и писменог изражавања: препричавање, причање, описивање;              
- правилно састави дужу и потпуну реченицу и споји више реченица у краћу целину;           
- разликује основне делове текста (наслов, пасус, име аутора, садржај);              
- изражајно чита ћириличнии текст
- чита текст поштујући интонацију реченице/стиха.
Елементи оцењивања из предмета:
- усвојеност наставних садржаја;
- примена знања;
- активност ученика.
У току школске године ученик може добити оцену на основу:
- писмених провера знања;
- усмених провера постигнућа ученика;
- активности на часу и резултата рада ученика.
На почетку школске године наставник процењује претходна постигнућа ученика  која су од значаја за предмет у тој школској години помоћу иницијалног тестирања. Резултат иницијалног тестирања се не оцењује и служи за планирање рада наставника и даље праћење напредовања ученика. 
Писмене провере знања евидентирају се бројчано и улазе у евиденцију (Дневник и педагошку свеску). Реализују по утврђеном плану који је истакнут на огласној табли школе и на интернет страници школе.
Петнаестоминутне вежбе могу се дати ученицима без најаве, оцена се не уписује у дневник, већ се евидентира у педагошкој документацији наставника ради праћења постигнућа ученика.  Резултати писмене провере постигнућа у трајању до 15 минута могу се узети у обзир приликом утврђивања закључне оцене ученика, а у најбољем интересу ученика.
Бројчане оцене су: одличан (5), врло добар (4), добар (3), довољан (2) и недовољан (1). Критеријум бројчаног оцењивања у процентима:
0%-29% - оцена недовољан (1);
30%-49% - оцена довољан (2);
50%-69% - оцена добар (3);
70%-85% - оцена врло добар (4);
86%-100% - оцена одличан (5).
Ученик и родитељ имају право увида у писани рад као и на образложење оцене.
Усмена провера постигнућа ученика обавља се у току оба полугодишта. Најмање једна оцена је на основу усмене провере и то одговори на питања и дискусија на часу.
Ученик се оцењује и на основу активности и његових резултата рада, а нарочито: излагања и представљања (изложба радова, резултати истраживања, цртежи и др.), учешћа у разговорима, учешћа у различитим облицима групног рада, рада на пројектима, збирке одабраних ученикових продуката рада – портфолија, у складу са програмом наставе и учења, односно школским програмом.
Ученици који раде по индивидуалном образовном плану оцењују се бројчано у складу са њиховим напредовањем и постигнућима задатим планом.
Наставник у поступку оцењивања прикупља и бележи податке о постигнућима ученика, процесу учења, напредовању и развоју ученика током године у Дневнику образовно-васпитног рада и својој педагошкој документацији.
Закључна оцена се утврђује на крају првог и другог полугодишта. Она је бројчана и утврђује се на основу свих оцена  и сагледавања развоја, напредовања и ангажовања ученика и прикупљених података у педагошкој документацији наставника. Закључна оцена не може бити мања од аритметичке средине свих сумативних оцена из дневника. Закључна оцена на полугодишту не улази у просек оцена за крај школске године.

	СРПСКИ ЈЕЗИК

	ОЦЕНА
	КРИТЕРИЈУМ

	Одличан (5)
	- У потпуности је савладао садржаје из правописа и граматике.
- Самостално примењује правописна и граматичка правила. 
- Активно учествује на часу током часова анализе текста, самостално изводи закључке. 
- Течно и изражајно чита са разумевањем (линеарне и нелинеране текстове) и негује читалачке навике.
- Показује иницијативу током наставе, понаша се другарски. 
- Показује иницијативу и креативност у решавању захтева. 
- Може успешно да ради у различитим групама и врстама задатака.
- Поштује и примењује правила лепог говорења и писања.
- Редовно и уредно води запис на часу.
- Учтиво учествује у слободном и вођеном разговору.
- Истражује и користи различите изворе информација.
- Активно учествује у раду давањем конструктивних идеја.

	Врло добар (4)
	- Савладао је садржаје из правописа и граматике.
- Примењује правописна и граматичка правила.
- Учествује на часу током часова анализе текста и изводи закључке.
- Течно чита са разумевањем и негује читалачке навике.
- Поштује и примењује правила лепог говора и писања.
- Показује иницијативу и креативност у решавању захтева. 
- Учтиво учествује у слободном и вођеном разговору.
- Редовно и уредно води запис на часу.
- Користи различите изворе информација

	Добар (3)
	- Уочава садржаје из правописа и граматике.
- У знатној мери примењује и уочава правописна и граматичка правила.
- При анализи текста одговара на конкретна питања.
- Одговара усмено и писмено на задати захтев.
- Чита линеарни текст.
- Познаје правила лепог говоа и писања.
- Води запис на часу.

	Довољан (2)
	- Препознаје научене садржаје из правописа и граматике. 
- Уочава правописна и граматичка правила.
- При анализи текста одговара уз подстицај наставника на постављена питања.
- Чита текст.
- Препознаје правила лепог говора и писања.
- Води запис на часу.

	Недовољан (1)
	- Не покзаује минимум знања у складу са критеријумима за оцену довољан (2).
- Не показује жељу за напредовањем.




МАТЕМАТИКА
ОБЛАСТИ
Бројеви: 
- Блок бројева до 100; 
- Рачунске операције: сабирање, одузимање, множење и дељење; 
- Разломци.
Исходи 
На крају разреда ученик ће бити у стању да:
- одреди десетице најближе датом броју;
- усмено сабира и одузима бројеве до 100;
- примени замену места и здруживање сабирака и чинилаца ради лакшег рачунања;
- израчуна вредност бројевног израза са највише две операције;
- реши текстуални задатак постављањем израза са највише две рачунске операције и провери тачност решења;
- одреди непознати број у једначини са једном аритметичком операцијом;
- одреди делове (облика) дате величине;
- изрази одређену суму новца преко различитих апоена;
- прочита број записан римским цифрама и напише дати број римским цифрама;
- прикаже мањи број података у таблици и стубичастим дијаграмом;
- уочи правило и одреди следећи члан започетог низа; 
- користи појмове чинилац, производ, дељеник, делилац, количник, садржалац;
- усмено множи и дели у оквиру прве стотине;
- израчуна вредност бројевног израза са највише две операције;
- реши текстуални задатак постављањем израза са највише две рачунске операције и провери тачност решења;
- одреди непознати број у једначини са једном аритметичком операцијом;
- уочи правило и одреди следећи члан започетог низа; 
Геометрија: 
- Линије, тачка, геометријске фигуре; 
- Обим геометријске фигуре; 
- Симетрија.
Исходи
На крају разреда ученик ће бити у стању да:
- разликује дуж, полуправу и праву;
- одреди дужину изломљене линије (графички и рачунски);
- одреди обим геометријске фигуре;
- изрази дужину у различитим јединицама за мерење дужине;
- измери дужину дужи и нацрта дуж дате дужине;
- нацрта правоугаоник, квадрат и троугао на квадратној мрежи и тачкастој мрежи;
- уочи подударне фигуре на датом цртежу;
- уочи симетричне фигуре;
- допуни дати цртеж тако да добијена фигура буде симетрична у односу на дату праву;
Мерење и мере 
- Време;                       
- Дужина.
Исходи
На крају разреда ученик ће бити у стању да:
- чита и запише време са часовника;
- користи јединице за време у једноставним ситуацијама.
Елементи оцењивања из предмета:
- усвојеност наставних садржаја;
- примена знања;
- активност ученика.
У току школске године ученик може добити оцену на основу:
- писмених провера знања;
- усменог испитивања;
- активности на часу. 
На почетку школске године наставник процењује претходна постигнућа ученика која су од значаја за предмет у тој школској години помоћу иницијалног тестирања. Резултат иницијалног тестирања се не оцењује и служи за планирање рада наставника и даље праћење напредовања ученика.
Писмене провере знања евидентирају се бројчано и улазе у евиденцију (Дневник и педагошку свеску). Реализују по утврђеном плану који је истакнут на огласној табли школе и на интернет страници школе.
Петнаестоминутне вежбе могу се дати ученицима без најаве, Оцена се не уписује у дневник, већ се евидентира у педагошкој документацији наставника ради праћења постигнућа ученика.  Резултати писмене провере постигнућа у трајању до 15 минута могу се узети у обзир приликом утврђивања закључне оцене ученика, а у најбољем интересу ученика.
Бројчане оцене су: одличан (5), врло добар (4), добар (3), довољан (2) и недовољан (1). Критеријум бројчаног оцењивања у процентима:
0%-29% - оцена недовољан (1);
30%-49% - оцена довољан (2);
50%-69% - оцена добар (3);
70%-85% - оцена врло добар (4);
86%-100% - оцена одличан (5).
Ученик и родитељ имају право увида у писани рад као и на образложење оцене.
Усмена провера постигнућа ученика обавља се у току оба полугодишта. Најмање једна оцена треба да буде на основу усмене провере и то одговори на питања, дискусија на часу, проблемски задаци, таблице множења и дељења...
Ученик се оцењује и на основу активности на часу и његових резултата рада (редован и успешан рад на предвиђеним задацима у свесци, наставним листићима и радном уџбенику).
Ученици који раде по индивидуалном образовном плану оцењују се бројчано у складу са њиховим напредовањем и постигнућима задатим планом.
Током једног полугодишта ученик треба да има најмање четири оцене.
Наставник у поступку оцењивања прикупља и бележи податке о постигнућима ученика, процесу учења, напредовању и развоју ученика током године у дневнику рада и својој педагошкој документацији.
Закључна оцена се утврђује на крају првог и другог полугодишта. Она  је бројчана и утврђује се на основу свих оцена  и сагледавања развоја, напредовања и ангажовања ученика и прикупљених података у педагошкој документацији наставника. Закључна оцена не може бити мања од аритметичке средине свих сумативних оцена из дневника. Закључна оцена на полугодишту не улази у просек оцена за крај школске године.

	МАТЕМАТИКА

	ОЦЕНА
	КРИТЕРИЈУМ

	Одличан (5)
	- У потпуности усвојени садржаји из свих предвиђених тема за 2. разред. 
- Тачно, брзо и самостално решава све задатке којима се испуњавају дефинисани исходи за 2. разред.
- Зна, примењује и успоставља односе између математичких појмова. 
- Бира математичке поступке који највише одговарају задатку и примењује их без грешке и примереном брзином.
- Захтевније проблемске ситуације (задатке који у себи обједињују комбинацију две или више рачунских операција или примену знања из две или више наставних тема) решава примењујући стечена знања. 
- Показује веома велико интересовање за садржаје предмета. 
- На часу увек активан, учествује у дискусији и предлаже сопствене активности.
- Редовно, истрајно и самостално извршава све постављене захтеве.

	Врло добар (4)
	- У већој мери усвојени садржаји из свих предвиђених тема за 2. разред.
- Умерено брзо решава математичке задатке којима се испуњавају дефинисани исходи за 2. разред или због брзоплетости греши делимично у решавању задатака.
- Зна математичке појмове и успоставља односе међу њима.
- Бира математичке поступке који одговарају задатку и примењује их.
- Успешно примењује стечена знања у решавању задатака. 
- Показује велико интересовање за садржаје предмета. 
- Редовно извршава све постављене захтеве уз делимично вођење или подстицај наставника.
- Често се јавља показујући заинтересованост за постављена питања или задатке.

	Добар (3)
	- Делимично усвојени садржаји из свих предвиђених тема за 2. разред.
- Репродукује основне математичке појмове, али их делимично образлаже и примењује на једноставним примерима. 
- Решава једноставне задатке којима се испуњавају дефинисани исходи за 2. разред, а сложеније задатке решава спорије, уз помоћ наставника.
- Нове садржаје усваја  уз тешкоће, али их усвоји додатним вежбањем.
- Показује интересовање за лакше садржаје. 
- У раду му је потребна помоћ. 
- Активан на часу, углавном, код лакших и једноставнијих задатака. 

	Довољан (2)
	- Непотпуно и површно усвојени садржаји из свих предвиђених тема за 2. разред.
- Препознаје основне математичке појмове, али поступке образлаже уз помоћ наставника.
- Задатке решава споро, несигурно, прави грешке, али уз већу помоћ наставника успева да их реши.
- Није заинтересован за нове садржаје  и потребно је стално подстицање на рад. 
- Редовно тражи помоћ и ретко активан на часу.

	Недовољан (1)
	- Не показује минимум знања у складу са критеријумима за оцену довољан (2).
- Не показује жељу за напредовањем.



СВЕТ ОКО НАС
ОБЛАСТИ
Други и ја
Исходи:
На крају разреда ученик ће бити у стању да:
- оствари права и обавезе у односу на правила понашања у групама којима припада;
- прихвати последице када прекрши правила понашања;
- се понаша тако да уважава различитости  других људи;
- сарађује са другима у групи на заједничким активностима;
- препозна грб, заставу и химну Републике Србије и примерено се понаша према симболима;
- идентификује групе људи којима припада и своју улогу у њима;
- разликује потребе од жеља на једноставним примерима из сопственог живота; 
- повеже личну хигијену, боравак у природи, физичку активност и разноврсну исхрану са очувањем здравља; 
- повеже резултате рада са уложеним трудом;
- одржава личну хигијену руку, зуба и чулних органа.
Култура живљења
Исходи
На крају разреда ученик ће бити у стању да:
- одреди тип насеља на основу његових карактеристика;
- оствари права и обавезе у односу на правила понашања у групама којима припада;
- идентификује групе људи којима припада и своју улогу у њима;
- сарађује са другима у групи на  заједничким активностима;
- се понаша  тако да уважава различитости других људи;
- примени правила културног и безбедног понашања у саобраћају и превозним средствима у насељу са околином;
- именује занимања људи у свом насељу са околином;
- пронађе тражени објекат у насељу помоћу адресе/карактеристичних објеката;
- разликује облике рељефа у свом насељу и околини;
разликује облике и делове површинских вода у свом насељу и околини.
Кретање и оријентација у простору и времену
		Исходи
На крају разреда ученик ће бити у стању да:
- одабере начин кретања тела, узимајући у обзир облик тела, врсту подлоге и средину у којој се тело креће;
- понаша се тако да уважава различитости својих вршњака и других људи;
- сарађује са другима у групи на заједничким активностима;
- наводи примере различитих облика кретања у окружењу;
- измери растојање које тело пређе током свог кретања;
- одреди време помоћу часовника и календара користећи временске одреднице: сат, дан, седмицу, месец, годину;
- забележи и прочита податке из личног живота помоћу ленте времена;
- повеже резултате рада са уложеним трудом;
- изведе једноставне огледе пратећи упутства.
Разноврсност природе
Исходи
На крају разреда ученик ће бити у стању да:
- идентификује заједничке особине живих бића на примерима из окружења;
- сарађује са другима у групи на заједничким активностима;
- препозна примере повезаности живих бића са условима живота;
- разврста животиње из окружења на основу начина живота и начина исхране;
- изведе једноставне огледе пратећи упутства; 
- разврста биљке из окружења на основу изгледа листа и стабла;
- повеже делове тела живих бића са њиховом улогом/улогама;
- негује и својим понашањем не угрожава биљке и животиње у окружењу;
- наведе примере који показују значај биљака и животиња за човека;
- повеже резултате рада са уложеним трудом;
- повеже промене у природи и активности људи са годишњим добима;
- безбедно поступа пре и током временских непогода;
- штедљиво троши производе које користи у свакодневним ситуацијама;
- разврста отпад на предвиђена места;
- се понаша тако да уважава различитости других људи.
Човек ствара
Исходи
На крају разреда ученик ће бити у стању да:
- сарађује са другима у групи на заједничким активностима;
- одабере материјале који својим својствима највише одговарају употреби предмета;
- истезањем, савијањем и сабијањем одреди својства материјала;
- именује занимања људи у свом насељу и околини;
- повеже резултате рада са уложеним трудом;
- штедљиво троши производе које користи у свакодневним ситуацијама;
- пронађе нову намену коришћеним предметима;
- разврста отпад на предвиђена места.
Елементи оцењивања из предмета:
- усвојеност наставних садржаја;
- примена знања;
- активност ученика.
У току школске године ученик може добити оцену на основу:
- писмених провера знања – контролне вежбе;
- усменог испитивања;
- активности на часу.
На почетку школске године наставник процењује претходна постигнућа ученика  која су од значаја за  предмет у тој школској години помоћу иницијалног тестирања. Резултат иницијалног тестирања се не оцењује и служи за планирање рада наставника и даље праћење напредовања ученика.
Писмене провере знања евидентирају се бројчано и улазе у евиденцију (Дневник и педагошку свеску). Реализују по утврђеном плану који је истакнут на огласној табли школе и на интернет страници школе.
Петнаестоминутне вежбе могу се дати ученицима без најаве, оцена се не уписује у Дневник, већ се евидентира у педагошкој документацији наставника ради праћења постигнућа ученика.  Резултати писмене провере постигнућа у трајању до 15 минута могу се узети у обзир приликом утврђивања закључне оцене ученика, а у најбољем интересу ученика.
Бројчане оцене су: одличан (5), врло добар (4), добар (3), довољан (2) и недовољан (1). Критеријум бројчаног оцењивања у процентима:
0%-29% - оцена недовољан (1);
30%-49% - оцена довољан (2);
50%-69% - оцена добар (3);
70%-85% - оцена врло добар (4);
86%-100% - оцена одличан (5).
Ученик и родитељ имају право увида у писани рад као и на образложење оцене.
Усмена провера постигнућа ученика обавља се у току оба полугодишта. Најмање једна оцена треба да буде на основу усмене провере и то одговори на питања и дискусија на часу.
Ученик се оцењује и на основу активности и његових резултата рада, а нарочито: излагања и представљања (изложба радова, резултати истраживања, цртежи и др.), учешћа у разговорима, учешћа у различитим облицима групног рада, рада на пројектима, збирке одабраних ученикових продуката рада – портфолија, у складу са програмом наставе и учења, односно школским програмом.
Ученици који раде по индивидуалном образовном плану оцењују се бројчано у складу са њиховим напредовањем и постигнућима задатим планом.
Наставник у поступку оцењивања прикупља и бележи податке о постигнућима ученика, процесу учења, напредовању и развоју ученика током године у дневнику рада и својој педагошкој документацији.
Током једног полугодишта ученик треба да има најмање четири оцене.
Закључна оцена се утврђује на крају првог и другог полугодишта. Она  је бројчана и утврђује се на основу свих оцена  и сагледавања развоја, напредовања и ангажовања ученика и прикупљених података у педагошкој документацији наставника. Закључна оцена не може бити мања од аритметичке средине свих сумативних оцена из дневника. Закључна оцена на полугодишту не улази у просек оцена за крај школске године.

	СВЕТ ОКО НАС

	ОЦЕНА
	КРИТЕРИЈУМ

	Одличан (5)
	· - Логички повезује узрочно-последичне везе у друштву и природи.
· - У потпуности показује способност примене стечених знања у животним ситуацијама.
· - Изводи закључке на основу података, огледа...
· - Бави се додатним истраживачким  радом.
· - Тумачи графичке  приказе  и има способност да резултате рада прикаже истим.
· - Решава проблеме на нивоу стваралачког и критичког мишљења.
· - Креативним идејама доприноси успешној реализацији пројекта и различитим облицима рада.
- Води редовно запис са часа и допуњује га илустрацијама, графичким приказима, фотографијама...

	Врло добар (4)
	· - У великој мери логички повезује чињенице у друштву и природи.
· - У великој мери показује способност примене стечених знања у животним ситуацијама.
· - Чита графичке приказе и тумачи их.
· - Решава поједине захтеве и у знатној мери критички расуђује.
· - Припрема се за учешће у пројектима и различитим облицима рада.
- Води редовно запис са часа и допуњује га илустрацијама, графичким приказима, фотографијама...

	Добар (3)
	· - У знатној мери логички повезује чињенице у друштву и природи.
· - У довољној мери показује способност примене стечених знања у животним ситуацијама.
· - Чита графичке приказе. 
· - У већој мери решава поједине захтеве.
· - Узима учешће у пројектима и различитим облицима рада.
-   - Води редовно запис у свесци.

	Довољан (2)
	· - У мањој мери логички повезује чињенице у друштву и природи.
· - Знања која је остварио су на репродуктивном нивоу уз минималну примену.
· - Именује и препознаје друштвене и природне појаве.
· - Води запис у свесци, илуструје (представља цртежом).
· - Показује мањи степен активности и ангажовања.
-   - Углавном редовно  води запис у свесци.

	Недовољан (1)
	- Не показује минимум знања у складу са критеријумима за оцену довољан (2).
- Не показује жељу за напредовањем.



ЛИКОВНА КУЛТУРА
ОБЛАСТИ
Облици
Исходи
На крају разреда ученик ће бити у стању да: 
- тумачи једноставне визуелне информације везане за облике које опажа у свакодневном животу;
- користи информације о светлости и одабрана ликовна дела као подстицај за стваралачки рад;
- природне облике надограђују, допуњују и на тај начин развијају комбинаторне способности;
- користи информације о особинама облика и контрасту у свом стваралачком раду;
- разматра сам и са другима шта и како је учио и где та знања може применити;
- изразава своје замисли одабраном ликовном техником.
- примени стечена знања и доживљена искуства на новим задацима;
- користи одабране информације као подстицај за стваралачки рад;
- уочава визуелне супротности у свом окружењу и изрази одабраним материјалом и техникама свој доживљај и замисли;
- преобликују материјале у занимљиве ликовне целине;
- користи материјал и прибор на безбедан и одговоран начин преобликује, самостално или у сарадњи са другима, материјале и предмете за рециклажу; 
- разматра, сам или  у групи, шта и како је учио/ла и где та знања може применити.
- повезује уметничко занимање и одговарајуће продукте;
Простор
Исходи      
На крају разреда ученик ће бити у стању да:

- повезује и примењује стечена знања из различитих области, да уређује простор у коме живи и да води рачуна о њему
- повезује уметничко занимање  сценографа, костимографа и одговарајуће продукте;
- изражава говором, мимиком, и телом различита расположења, покрете и дешавања;
- упоређује свој и туђ естетски доживљај простора, изрази, одабраним материјалом и техникама замисли;
- умачи једноставне визуелне информације које опажа у свакодневном животу и користи их као подстицај за стваралачки рад
- користи материјал и прибор на безбедан и одговоран начин се изрази, одабраним материјалом и техникама;
Споразумевање
Исходи
На крају разреда ученик ће бити у стању да:
- тумачи једноставне визуелне информације које опажа у свакодневном животу;
- користи информације и одабрана ликовна дела као подстицај за стваралачки рад;
- тумачи једноставне визуелне информације;
- користи материјал и прибор на безбедан, одговоран и креативан начин;
- изрази, одабраним материјалом и техникама своје емоције, машту, сећања и замисли;
Ликовне игре
Исходи
На крају разреда ученик ће бити у стању да:
- тумачи једноставне визуелне информације које опажа у свакодневном животу;
- користи информације и одабрана ликовна дела као подстицај за стваралачки рад;
- тумачи једноставне визуелне информације;
- користи материјал и прибор на безбедан, одговоран и креативан начин;
- изрази, одабраним материјалом и техникама своје емоције, машту, сећања и замисли;
Специфичност наставног процеса и учења у предмету Ликовна култура огледа се у повезаности садржаја свих области, као и у испреплетаности компоненти учења.
Оцењивање из обавезног предмета ликовна култура, обавља се полазећи од ученикових способности, степена спретности и умешности. Уколико ученик нема развијене посебне способности, приликом оцењивања узима се у обзир индивидуално напредовање у односу на сопствена претходна постигнућа и могућности, а нарочито се узима у обзир ангажовање ученика у наставном процесу. 
Приликом оцењивања води се рачуна о следећим елементима:
- цртање према теми;
- естетика ликовног изражаја (усклађивање боја);
- одговарајућа геометријска и просторна целина (одговарајућа величина детаља на цртежу и приказивање друге димензије).
Наставник у поступку оцењивања прикупља и бележи податке о постигнућима ученика, процесу учења, напредовању и развоју ученика током године у дневнику рада и својој педагошкој документацији.
Оцена подразумева оцену за рад и оцену за однос према раду. Оцењује се само рад који је рађен на часу и који се преда на крају часа. Оцена за однос према раду подразумева редовно доношење прибора за рад (блок, прибор за сликање, цртање или други материјал у складу са најављеном темом).
Бројчане оцене су: одличан (5), врло добар (4), добар (3), довољан (2) и недовољан (1).
Ученици који раде по индивидуалном образовном плану оцењују се бројчано у складу са њиховим напредовањем и постигнућима задатим планом.
Током једног полугодишта ученик треба да има најмање четири оцене. 
Закључна оцена се утврђује на крају првог и другог полугодишта. Она  је бројчана и утврђује се на основу свих оцена  и сагледавања развоја, напредовања и ангажовања ученика и прикупљених података у педагошкој документацији наставника. Закључна оцена не може бити мања од аритметичке средине свих сумативних оцена из дневника. Закључна оцена на полугодишту не улази у просек оцена за крај школске године.

	ЛИКОВНА КУЛТУРА

	ОЦЕНА
	КРИТЕРИЈУМ

	Одличан (5)
	- Редовно доноси прибор, показује заинтересованост за рад и учествује у групном раду.
- Напредује у односу на претходни период.
- Комбинује различите материјале и технике.
- Самостално, креативно и маштовито се ликовно изражава.
- Израђује ликовне радове у складу са задатом темом.
- Учествује у процесу сценског стваралаштва.
- Естетски процењује свој  и туђи рад.
- Самостално уочава и представља облике у простору.
- Креативно и јединствено ликовно повезује облике у простору.
- Самостално уређује простор у коме живи и  води рачуна о њему;
- Повезује уметничко занимање сценографа, костимографа и одговарајуће продукте.
- Креативно и јединствено приказује свој доживљај простора.
- Самостално користи једноставне визуелне информације као постицај за стваралачки рад, приказујући свој доживљај креативно и јединствено.
- Самостално, креативно и јединствено изражава своје емоције, машту, осећања и замисли користећи различите материјале и технике примењујући стечено знање.

	Врло добар (4)
	- Самостално уочава и представља облике у простору; 
- Спретно повезује облике у простору.
- Самостално уређује простор у коме живи и води рачуна о њему;
- Повезује уметничко занимање сценографа, костимографа и одговарајуће продукте;
- Спретно приказује свој доживљај простора.
- Самостално користи једноставне визуелне информације као подстицај за стваралачки рад
- Самостално и спретно изражава своје емоције машту, осећања и замисли користећи различите материјале и технике примењујући стечено знање.

	Добар (3)
	- Ученик  уочава и представља облике у простору.
- Ученик уређује простор у коме живи, уочава и представља простор, облике  и дешавања у њему.
- Тумачи једноставне визуелне информације.
- Ученик изражава своје емоције и замисли користећи информације и различите материјале и технике.

	Довољан (2)
	-   - Повремено доноси прибор.
- Ученик уз подстицај уочава и представља облике у простору.
- Ученик уз подстицај уређује простор у коме живи, уочава и представља простор, облике  и дешавања у њему.
- Тумачи уз подстицај једноставне визуелне информације.
- Ученик уз подстицај изражава своје емоције и замисли користећи информације и различите материјале и технике.

	Недовољан (1)
	- Повремено доноси прибор.
- Не показује заинтересованост за рад.
- Не показује жељу за напредовањем.





ФИЗИЧКО ВАСПИТАЊЕ
ОБЛАСТИ
Моторичке способности 
Исходи 
На крају разреда ученик ће бити у стању да:
- комбинује усвојене моторичке вештине у игри и свакодневном животу;
- одржава равнотежу у различитим кретањима;
- разликује правилно од неправилног држања тела;
- успостави правилно држање тела;
- правилно дише током вежбања;
- изведе кретања, вежбе и кратке саставе уз музичку пратњу;
- изведе дечји и народни плес;
- поштује правила игре;
- навија и бодри учеснике у игри на начин којим никога не вређа;
- прихвати победу и пораз као саставни део игре и такмичења;
Физичке способности
		Исходи
На крају разреда ученик ће бити у стању да:
- примени једноставнe, двоставне опште припремне вежбе (вежбе обликовања);
- правилно изводи вежбе, разноврсна природна и изведена кретања;
- користи основну терминологију вежбања;
- поштује правила понашања у и на просторима за вежбање;
- поштује мере безбедности током вежбања;
- одговорно се односи према објектима, справама и реквизитима у просторима за вежбање;
Физичка и здраствена култура
		Исходи
На крају разреда ученик ће бити у стању да:
- уредно одлаже своје ствари пре и након вежбања;
- уочава улогу делова тела у вежбању;
- уочи промене у расту код себе и других;
- препозна сопствено болесно стање и не вежба када је болестан;
- примењује здравствено-хигијенске мере пре, у току и након вежбања;
- одржава личну хигијену;
- учествује у одржавању простора у коме живи и борави;
- наведе врсте намирница у исхрани;
- препознаје везу вежбања и уноса воде.
Оценом се изражава:
- оствареност циљева и прописаних, односно прилагођених стандарда постигнућа, достизање исхода и степена развијености компетенција у току савладавања програма предмета;
- ангажовање ученика у настави;
- напредовање у односу на претходни период;
- препорука за даље напредовање ученика.
Бројчане оцене су: одличан (5), врло добар (4), добар (3), довољан (2) и недовољан (1). 
Оцењивање моторичких знања, умења и навика врши се на основу минималних образовних задатака и образовних стандарда за крај обавезног образовања.	 	
Праћење и оцењивање:	
- усвојеност здравствено-хигијенских навика прати се на основу утврђивања нивоа правилног држања тела и одржавања личне и колективне хигијене, а такође и на основу усвојености и примене знања из области здравља;
- степен савладаности моторичких знања и умења спроводи се на основу минималних програмских захтева, који је утврђен на крају навођења програмских садржаја;
- саставни део бројчане оцене је и ангажовање ученика, као што су одговоран однос према раду, активно учествовање у настави, сарадња са другима, исказана мотивација и интересовање за учествовање у активностима и напредовање;
- оцењивање степена савладаности моторичких знања и умења спроводи се према утврђеним минималним образовним стандардима.
Наставник у поступку оцењивања прикупља и бележи податке о постигнућима ученика, процесу учења, напредовању и развоју ученика током године у Дневнику образовно-васпитног рада и својој педагошкој документацији.
Ученик и родитељ имају право на образложење оцене.
Ученици који раде по индивидуалном образовном плану оцењују се бројчано у складу са њиховим напредовањем и постигнућима задатим планом.
Током једног полугодишта ученик треба да има најмање четири оцене. 
Закључна оцена се утврђује на крају првог и другог полугодишта. Она  је бројчана и утврђује се на основу свих оцена  и сагледавања развоја, напредовања и ангажовања ученика и прикупљених података у педагошкој документацији наставника. Закључна оцена не може бити мања од аритметичке средине свих сумативних оцена из дневника. Закључна оцена на полугодишту не улази у просек оцена за крај школске године.

	ФИЗИЧКО ВАСПИТАЊЕ

	ОЦЕНА
	КРИТЕРИЈУМ

	Одличан (5)
	- Правилно и самостално изводи све активности.
- Вешто, сигурно и самостално користи справе и реквизите.
- Зна и поштује правиле игре.
- Усвојене здрваствено-хигијенске навике и примењује знања из области здравља.
- Примењује здравствено-хигијенске мере пре, у току и након вежбања.
- Одржава личну и колективну хигијену.

	Врло добар (4)
	- Самостално изводи активности уз мање грешке.
- Користи справе уз мању несигурност.
- Правилно изводи вежбе обликовања.
- Зна и поштује правила игре.
- Правилно користи реквизите и справе.
- Усвојене здрваствено-хигијенске навике и примењује знања из области здравља.
- Примењује здравствено-хигијенске мере.

	Добар (3)
	- Поштује правила игре.
- Ради уз помоћ наставника и труди се да правилно користи реквизите, изводи вежбе, користи справе.
- Показује заинтересованост за сопствени процес учења, уважава препоруке за напредовање и делимично их реализује.
- Усвојене здрваствено-хигијенске навике.
- Примењује здравствено-хигијенске мере пре, у току и након вежбања.
- Одржава личну и колективну хигијену.

	Довољан (2)
	- Реодовно доноси опрему. 
- Показује минимум интересовања за физичко-здравствену културу.
- Препознаје справе.
- Планира и организује краткорочне активности на основу задатих услова и ресурса.
- Примењује здравствено-хигијенске мере пре, у току и након вежбања.
- Одржава личну и колективну хигијену.

	Недовољан (1)
	- Не показује минимум знања у складу са критеријумима за оцену довољан (2).
- Не показује жељу за напредовањем.




МУЗИЧКА КУЛТУРА
ОБЛАСТИ
Музичко извођење
	Исходи
На крају разреда ученик ће бити у стању да:
- издвоји основне музичке изражајне елементе;
- препозна музичку тему или карактеристични мотив који се понавља у слушаном делу;
- повезује карактер дела са изражајним музичким елементима и инструментима;
- изговара бројалице у ритму, уз покрет;
- пева по слуху песме различитог садржаја и расположења;
- изводи уз покрет музичке и традиционалне игре;
- примењује правилан начин певања и договорена правила понашања у групном певању и свирању;
- свира по слуху ритмичку пратњу уз бројалице и песме, једноставне аранжмане, свирачке деонице у музичким играма;
- повезује почетне тонове песама – модела и једноставних наменских песама са бојама;
- повезује ритам са графичким приказом;
- објашњава својим речима доживљај свог и туђег извођења.
Слушање музике
Исходи
На крају разреда ученик ће бити у стању да:
- oбјасни својим речима утиске о слушаном делу, особине тона, доживљај прегласне музике и њеног утицаја на тело;
- разликује различитe инструменте по боји звука и изражајним могућностима;
- поштује договорена правила понашања при слушању и извођењу музике;
- користи, самостално или уз помоћ одраслих, доступне носиоце звука.
Музичко стваралаштво
Исходи
На крају разреда ученик ће бити у стању да:
- учествује у школским приредбама и манифестацијама;
- направи дечје ритмичке инструменте;
- осмисли покрете уз музику;
- осмисли ритмичку пратњу за бројалице, песме и музичке игре помоћу различитих извора звука;
- осмисли одговор на музичко питање;
- осмисли једноставну мелодију на краћи задати текст;
- према литерарном садржају изабере од понуђених, одговарајући музички садржај.
Елементи оцењивања:
- усвојеност наставних садржаја;
- примена знања;
- активност ученика.
У току школске године ученик може добити оцену на основу:
- усвојености извођења музике;
- усвојености музичке писмености;
- усменог испитивања;
- активности на часу.
Оцене за све области се евидентирају бројчано и улазе у евиденцију (Дневник и педагошку свеску). Бројчане оцене су: одличан (5), врло добар (4), добар (3), довољан (2) и недовољан (1). Саставни део бројчане оцене је и ангажовање ученика као што су одговоран однос према раду, активно учествовање у настави, сарадња са другима, исказана мотивација и интересовање за учење и напредовање.
Ученик и родитељ имају право на образложење оцене.
Ученици који раде по индивидуалном образовном плану оцењују се бројчано у складу са њиховим напредовањем и постигнућима задатим планом.
Наставник у поступку оцењивања прикупља и бележи податке о постигнућима ученика, процесу учења, напредовању и развоју ученика током године у Дневнику образовно-васпитног рада и у својој педагошкој документацији.
Током једног полугодишта ученик треба да има најмање две оцене. 
Закључна оцена се утврђује на крају првог и другог полугодишта. Она  је бројчана и утврђује се на основу свих оцена и сагледавања развоја, напредовања и ангажовања ученика и прикупљених података у педагошкој документацији наставника. Закључна оцена не може бити мања од аритметичке средине свих сумативних оцена из Дневника. Закључна оцена на полугодишту не улази у просек оцена за крај школске године.

	МУЗИЧКА КУЛТУРА

	ОЦЕНА
	КРИТЕРИЈУМ

	Одличан (5)
	- Пева самостално, у пару или групи тражене песме поштујући елементе музике.
- Самостално, у пару или у групи свира на одређеним Орфовим ритмичким и мелодијским инструментима.
- Тачно примењује основе музичке писмености.
- Самостално износи своје мишљење о слушаном делу. 
- Уочава и препознаје динамичке разлике о слушаним композицијама.
- Осмишљава пратњу/мелодију на задати текст.
- Самостално креира кореографију.
- Стално је активан на часу, самосталан у раду и има жељу да напредује.

	Врло добар (4)
	- Зна текстове тражених песама и самостално пева песме по слуху. 
- Уме да свира на одређеним Орфовим ритмичким инструментима.
- Зна основе музичке писмености.
- Препознаје композицију коју је раније слушао.
- Самостално креира покрет.
- Активан је на часу и има жељу да напредује.
- Самостално ликовно изражава музички доживљај уз помоћ наставника.

	Добар (3)
	- Самостално пева песме по слуху и сопственом избору, уз мању помоћ наставника.
- Препознаје музичке инструменте у одређеним компоуицијама и разликује народну и уметничку музику.
- Препознаје различит темпо, динамику и понавља већ осмишљен покрет.
- Самостално ликовно изражава музички доживљај уз помоћ наставника.

	Довољан (2)
	- Пева песме по слуху и сопственом избору, уз већу помоћ наставника.
- Препознаје музичке инструменте и разликује народну и уметничку музику.
- Ликовно изражава музички доживљај уз помоћ наставника.
- Повремено ангажовање у раду.

	Недовољан (1)
	- Не показује минимум знања у складу са критеријумима за оцену довољан (2).
- Не покзаује жељу за напредовањем.



ДИГИТАЛНИ СВЕТ
ОБЛАСТИ
Дигитално друштво 
   	Исходи
На крају разреда ученик ће бити у стању да: 
- упореди начин на који учи у школи са онлајн учењем путем школске платформе;
- користи школску платформу за онлајн учење (уз помоћ наставника и/или родитеља/законског заступника);
- самостално користи дигиталне уџбенике за учење;
- креира, чува и поново уређује дигиталну слику (самостално и/или уз помоћ наставника) користећи одговарајућу апликацију;
- својим речима објасни појам покретне слике;
- креира елементе покретне слике;
- креира једноставан графички дигитални материјал намењен познатој публици;
- својим речима објасни због чега дигиталне уређаје повезујемо на мреже, укључујући интернет;
- наведе могућности за размену материјала, комуникацију и заједнички рад (учење) које су настале захваљујући умрежавању дигиталних уређаја.
Безбедно коришћење дигиталних уређаја 
            Исходи
На крају разреда ученик ће бити у стању да:     
- објасни добитке и ризике који произилазе из комуникације путем дигиталних уређаја;
- разликује неприхватљиво од прихватљивог понашања при комуникацији на интернету;
- реагује на одговарајући начин ако дође у додир са непримереним дигиталним садржајем, непознатим, злонамерним особама или особама које комуницирају на неприхватљив начин;
- наведе неке од начина на које корисници дигиталних уређаја остављају личне податке у дигиталном окружењу;
- организује сопствено учење у онлајн окружењу на начин који не угрожава здравље и личну безбедност, као и сигурност дигиталног уређаја;
- предложи начине одлагања електронског отпада који не угрожавају животну средину.
Алгоритамски начин размишљања
Исходи
На крају разреда ученик ће бити у стању да:     
- својим речима објасни појам алгоритам;
- анализира једноставан познати поступак који садржи понављања одређених радњи и представи га алгоритамски;
- креира одговарајући рачунарски програм у визуелном програмском језику;
- анализира једноставан програм креиран у визуелном програмском језику и објасни шта и на који начин тај програм ради;
- уочи и исправи грешку у једноставном програму, провери ваљаност новог решења и по потреби га додатно поправи (самостално или сараднички);
- креира програм у визуелном програмском језику којим управља понашањем расположивог физичког дигиталног уређаја.
Елементи оцењивања:
- усвојеност наставних садржаја према степену остварености циљева, достизање исхода и степена развијености компетенција у току савладавања програма предмета;
- примена стечених знања;
- активност ученика;
- однос према предмету. 
У току школске године ученик може добити оцену на основу:
- усменог испитивања;
- практичне активности; 
- активности на часу.
Оцене за све области се евидентирају бројчано и улазе у евиденцију (Дневник и педагошку свеску). Бројчане оцене су: одличан (5), врло добар (4), добар (3), довољан (2) и недовољан (1). Током једног полугодишта ученик треба да има најмање две оцене. 
Закључна оцена се утврђује на крају првог и другог полугодишта. Она  је бројчана и утврђује се на основу свих оцена  и сагледавања развоја, напредовања и ангажовања ученика и прикупљених података у педагошкој документацији наставника. Закључна оцена не може бити мања од аритметичке средине свих сумативних оцена из Дневника. Закључна оцена на полугодишту не улази у просек оцена за крај школске године.





	ДИГИТАЛНИ СВЕТ

	ОЦЕНА
	КРИТЕРИЈУМ

	Одличан (5)
	- Самостално управља дигиталним уређајима и алатима предвиђеним наставним садржајима. 
- Зна, примењује и успоставља односе између различитих појмова дигиталног света прописаних наставним садржајима. 
- Самостално креира једноставан графички дигитални материјал у одређеном програму.
- Примењује алгоритамски начин размишљања разлагањем проблема на мање целине у различитим ситуацијама. 
- Решава проблемске ситуације везане за бонтон и безбедност на интернету. 
- На часу увек активан, учествује у дискусији и износи своје мишљење               и искуства о теми.

	Врло добар (4)
	- Управља дигиталним уређајима и алатима предвиђеним наставним садржајима уз асистенцију наставника.
- Зна и уз подстицај наставника примењује и успоставља односе између различитих појмова дигиталног света прописаних наставним садржајима. 
- Креира једноставан графички дигитални материјал у одређеном програму уз асистенцију наставника.
- Примењује алгоритамски начин размишљања „корак по корак“ у познатим ситуацијама.
-Учествује у решавању  проблемских ситуација везаних за бонтон и безбедност на интернету.
- Често се јавља показујући заинтересованост за постављена питања или задатке.

	Добар (3)
	- Разликује различите појмове дигиталног света прописане наставним садржајима. 
- Делимично примењује алате предвиђене наставним садржајима. 
- Наводи нека правила везана за бонтон и безбедност на интернету.
- Показује интересовање за лакше садржаје и активности које прате њихову обраду. 

	Довољан (2)
	- Препознаје различите појмове дигиталног света прописане наставним садржајима.
- Делимично примењује алате предвиђене наставним садржајима уз асистенцију наставника. 
- Није заинтересован за нове садржаје и потребно је стално подстицање на рад.

	Недовољан (1)
	- Не показује минимум знања о наставним садржајима предвиђених програмом.
- Не показује жељу за напредовањем.



ГРАЂАНСКО ВАСПИТАЊЕ

Грађанско васпитање се оцењује тростепеном скалом (истиче се, добар и задовољава) у складу са степеном остварености исхода.
Прате се следећи показатељи: 
- начин на који ученик учествује у активностима, како аргументује, евалуира; 
- квалитет постављених питања;
- способност да се нађе веза међу појавама, наведе пример, изведе закључак, прихвати другачије мишљење, дају креативна решења;
- како ученици међусобно сарађују, како решавају сукобе мишљења, како помажу једни другима,  да ли испољавају иницијативу, како превазилазе потешкоће, да ли показују критичко мишљење;
- сами процењују сопствено напредовање и напредовање групе.
Током једног полугодишта ученик треба да има најмање две оцене.  
